open-index/open-wikipedia-markdown huggingface dataset:
Cha Min-kyu

**Cha Min-kyu** (født 16. mars 1993) er en sørkoreansk skøyteløper som konkurrerer i hurtigløp. Han representerte landet sitt under Vinter-OL 2018 i Pyeongchang, der han tok sølv på 500 meter. Han tok også sølv på 500 meter i Vinter-OL 2022 i Beijing.

## Personlige rekorder

## Referanser


## Eksterne lenker
* 
* 
*  Cha Min-kyu på SpeedskatingResults.com (personlige rekorder og resultater)
*  Cha Min-kyu på Jakub Majerski's Speedskating database (Adelskalender distanser og sammenlagt)
*  Cha Min-kyu  på www.isu.html.infostradasports.com
* 
;Bilder
*  Bilder av Cha Min-kyu på SpeedSkatingPhotos.info/DesgPhoto.com
Skoger (valgkrets)

**Skoger** var en valgkrets i Jarlsberg og Larviks amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Skoger valgte således én representant og én personlig vararepresentant.

Valgkretsen Skoger bestod av herredene Strømmen, Skoger, Sande, Hof, Botne, Våle, og Svelviken med rundt 19&nbsp;000 innbyggere og 9&nbsp;000 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

## Referanser
Ole Arnesen

**Ole Arnesen** (1803–1884) var en restauratør, jordbruker og delvis byoriginal i Oslo som regnes som opphav til navnet på parkområdet Ola Narr på Tøyen i Oslo.

Ole Arnesen var født i 1803 på gården Eidalen i Rukkedalen i Nes, Hallingdal. Hans far, Arne Olsen på Eidals Eie, var kjent under navnet *Arne Messingsmed*. Han deltok i svenskekrigen i 1814 og mistet sitt ene ben i slaget ved Matrand.

Ole Arnesen kom til Christiania hvor han ble ansatt som tjener hos stattholder Baltzar von Platen. Fru Hedvig Elisabeth von Platen skal ha vist stor interesse for Ole, og gikk ham stilling som sin private kammertjener. Som tjener skal han ha lagt seg opp penger. Det ble imidlertid krevet av ham at han måtte gå i silkebenklær og lakksko, enten han var i tjeneste eller hadde fri. Dette ble oppfattet som narraktig.

Etter sin tid hos stattholderen etablerte Arnesen seg en tid som høker på Vaterland, deretter startet han en restaurant med skiltet *Kun for honette Folk*, altså ærlige folk. Han la stadig tilside penger, og flyttet så til Tøyen. Her forpaktet han hele jordarealet til Det Kgl. Frederiks Universitet. Navnet Ole Narr ble således knyttet til Tøyen, hvor han bodde helt til den botaniske have skulle utvides, noe som tok halvparten av jorden hans. Arnesen bodde i 1865 i Tomtegata på Vaterland, og kjøpte senere en eiendom på Frogner og drev gårdsbruk der. Denne eiendommen tilsvarer dagens adresser Nordraaks gate 9-11, Tidemands gate 9-11 og 14-16.

Ole var gift to ganger. Først med enka Johanne Jensdatter (1794-183?) fra Norderhov, deretter fra 1835 med Ragnild Olsdatter (1810-?) fra Drøbak, som han fikk tre barn med: Anne Josefine, Hugoine og Adolf. 

## Referanser
Bombardier Aerospace

**Bombardier Aerospace** er flydivisjonen til Bombardier som produserer fly med inntil 150 seter for passasjertrafikk hvor også selskapet de Havilland Canada, som produserer propellfly, inngår. Videre produseres det business-jetfly samt amfibiefly som brukes til brannslukking.

Bombardier (de Havilland Canada) produserer turboprop passasjerflyserien Bombardier Q Series (Dash-8) som bl.a. benyttes av Widerøe. 

Bombardier utvikler for tiden jetfly i den såkalte Bombardier CSeries (100 til 150 seter). Dette er en flytype som er ment å ta opp kampen mot Boeings 737-serie og A320-serien til Airbus.

Bombardier produserer også jetflymodellen CRJ Series for segmentet 60 til 100 seter. I 2017 hadde Bombardier en ordrebeholdning på over 1900 CRJ Series fly på verdensbasis i 2017, noe som ifølge bedriftens hjemmeside gjør CRJ Series-familien av regionale jetfly til det mest etterspurte regionale flyprogram i verden.

## Liste over fly
### Nåværende business jetfly i produksjon

* Learjet 40 XR
* Learjet 45 XR
* Learjet 70/75
* Bombardier Challenger 300
* Bombardier Challenger 600 series 605
* Bombardier Global Express XRS/5000/6000
* Bombardier Global 7000/8000, annonsert i 2010, planlagt introdusert 2018/2019.

### Tidligere business jetfly i produksjon
* Learjet 35
* Learjet 55
* Learjet 60 XR
* Learjet 85
* Bombardier Challenger 850

### Nåværende kommersielle jetfly i produksjon

* Bombardier CRJ700 series/900/1000 (70–100 passasjerer) (se Bombardier CRJ900).
* Bombardier CSeries (100–160 passasjerer), som har røtter i BRJ-X (Bombardier Regional Jet eXpansion) 80–110 seters jetliner-konsept.

### Tidligere kommersielle jetfly i produksjon
* Bombardier CRJ200/100 (50 passasjerer)

### Nåværende turboprop-fly i produksjon
* Bombardier Dash 8 Q400

### Tidligere turboprop-fly i produksjon
* CL-415
* Short 330
* Short 360

## Referanser


## Eksterne lenker
*
Liste over Kabardino-Balkarias overhoder

Under følger en liste over Kabardino-Balkarias ledere. Navnene er transkribert fra kyrillisk.

**Den kabardino-balkarske autonome oblast 1922–1936**  / **Den kabardino-balkarske autonome sosialistiske sovjetrepublikk 1936–1944** / **Den kabardinske autonome sosialistiske sovjetrepublikk 1944–1957** / **Den kabardino-balkarske autonome sosialistiske sovjetrepublikk 1957–1991** / **Den kabardino-balkarske sosialistiske sovjetrepublikk 1991–1992** 

**Republikken Kabardino-Balkaria 1992–**

## Kilder
*
*
*
*
Hurtigløp på skøyter under Vinter-OL 2018 – 1000 meter menn

**1 000 meter menn** var en av øvelsene i hurtigløp på skøyter under Vinter-OL 2018, og ble avholdt 23. februar 2018 i Gangneung Oval i Gangneung 23. februar 2018.

Nederlandske Kjeld Nuis vant gull med tiden 1.07,95, som var ny banerekord. Norske Håvard Holmefjord Lorentzen tok sølv og Kim Tae-yun fra Sør-Korea tok bronse.

## Rekorder
Før konkurransen var gjeldende verdens- og olympisk rekord som følger:

Følgende rekorder ble satt under denne konkurransen:

BR = Banerekord

## Resultater
Løpet startet kl. 19:00.

## Referanser


## Eksterne lenker
*
Ivan Ave

**Eivind Øygarden** (født 1988) er en norsk rapper fra Vinje, kjent under artistnavnet **Ivan Ave**.  

Han ga ut to album med Fredfades (Fredrik Øverlie) og en solo-EP før han ga ut sitt første soloalbum, *Helping Hands* i 2016. I november 2017 ga han ut sitt andre album, *Every Eye*. For albumet vant han Edvard-prisen 2018 i klassen utfordrer og ble dessuten nominert til Spellemannprisen 2017 i klassen urban. I 2019 ble han tildelt Bendiksenprisen, en pris som deles ut av Kulturdepartementet og GramArt. Han ga ut sitt tredje album, *Double Goodbyes*, i 2020. For albumet vant han Spellemannprisen 2020 i klassen RnB/Soul.

Han ble signert til det Berlin-baserte plateselskapet  i 2014 og er en del av det Oslo-baserte kollektivet/plateselskapet . 

## Diskografi
* *Brains* (2009) - med Fredfades - EP
* *Breathe* (2014, KingUnderground Records) - med Fredfades
* *Low Jams* (2014, Jakarta) - EP
* *Fruitful* (2015, Jakarta) - med Fredfades 
* *Helping Hands* (2016, Jakarta)
* *Every Eye* (2017, Jakarta)
* *Double Goodbyes* (2020, Mutual Intentions)
* *All Season Gear* (2023, Mutual Intentions)
* *Side Quest Living* (2025, SQL Records)

## Referanser


## Eksterne lenker
*
Linni

**Jonas Grieg** (født 1988), kjent under artistnavnene **Linni** og **Handerre Linni**, er en norsk rapper fra Bergen.

Fra høsten 2015 til høsten 2017 ga han ut albumtrilogien *Minimum*, *Maksimum* og *Medium* på Oslo Records. Han ble nominert til Spellemannprisen 2017 i klassen urban for albumet *Medium*. Han ble igjen nominert til Spellemannprisen 2021 i klassen hiphop for albumet *Nightridah*.

Sammen med Erlend Lyngstad utgjør han jazz- og improvisasjonsduoen Neste planet. Han er også medlem av rap-kollektivet Yoguttene.

## Diskografi
### Soloalbum
* *1000 tak* (2014, Oslo Records)
* *Minimum* (2015, Oslo Records)
* *Maksimum* (2017, Oslo Records)
* *Medium* (2017, Oslo Records)
* *Silkesvarten* (2018, Oslo Records)
* *Saga* (2021, Oslo Records)
* *Nightridah* (2021, Oslo Records) 

### Singler
* «Jore D Får Trapen» (2013)
* «Langt Ned» (2013)
* «Tak $ka Du Ha» (2013)
* «Kari Traa» (2013)
* «Lent» (2016)
* «Okei» (2018)
* «Fløybahn» (2019)
* «Stort liv» (2019)
* «Kappganggang» (2019)
* «Formel 1» (2019)

### Utgivelser med [[Neste planet]]
* *Hvordan danse naken & drepe drager* (2016, Oslo Records) – EP
* *Mine drager & helter* (2018, Oslo Records) – EP
* *Et sted mellom evigheter* (2018, Oslo Records) – EP
* *AGUA* (2020, Oslo Records) 

## Referanser
Bulgarsk rockarkiv

**Bulgarsk rockarkiv** (eller **Bulgarian Rock Archives**, **Български рок архиви**) er en  elektronisk encyklopedi som er dedikert til rockemusikk i Bulgaria. Det ble lansert på nettet den 2. august 2013, og inkluderer mer enn rundt 900 band og utøvere fra midten av 1960-tallet. Artiklene er delt i alfabetisk rekkefølge, år for opprettelse, stil, plassering. Gruppeprofiler inkluderer en kort biografi, diskografi, komposisjon, lenker til videoer og koblinger til offisielle nettsteder og profiler.

## Referanser


## Eksterne lenker
* Offisiell nettside
*
Trygve Skaug

**Trygve Skaug** (født 1985) er en norsk låtskriver, musiker og poet fra Trøgstad. Han var låtskriver og vokalist i bandet StMorritz fra 2006 til 2012.

Han har vært deltager i TV 2-serien *[[Hver gang vi møtes]]*.

Skaug har en bachelorgrad i administrasjon og ledelse fra Høgskolen i Oslo og Akershus.

## Priser og utmerkelser
Nominert til Spellemannprisen 2017 i klassen «Viser» for *Sanger du skal få når jeg dør*.

Tildelt Tekstforfatterfondet (2015, 2020), TONO-fondet (2015, 2016, 2020), Nopa-stipendet (2020) og Kraftprisen (2015)

Tildelt Bjørg Vik-prisen i 2021.

## Bistandsarbeid
Skaug er ambassadør for hjelpeorganisasjonen Dråpen i havet. Han er svært engasjert i bistandsarbeid i Manila, Romania og flyktningkrisen i Europa gjennom organisasjonene Dear Sarena og Star of hope. 

Han har også blant annet laget «*Ser alt du er*», en poesi- og fotoutstilling, med fotograf Håvard Bjelland, initiert av Kirkens Nødhjelp.

I 2017 ga han ut Frelsesarmeens julelåt *Ei stjerne som deg*.

## Diskografi
### Album
* 2022 *Sanger du skal få når vi er vektløse* (Warner Music) – 13 sanger
* 2020 *Sanger du skal få når du våkner* (Grammofon plateselskap) – 11 sanger
* 2017 *Sanger du skal få når jeg dør* (Grammofon) – 13 sanger
* 2015 *Seine natt i desember* (Koke plate) – 14 sanger
* 2014 *Martyren* (Koke plate) – sanger

### Singler
* 2021 *Kommer du snart hjem* (Warner Music)
* 2021 *Du har meg (feat: Jenny Zett)* (Warner Music)
* 2021 *Brenner overalt* (Warner Music)
* 2021 *Båla langs Rødenes* (Warner Music)
* 2021 *Små'n* (Warner Music)
* 2021 *Ankeret* (Grammofon)
* 2020 *Like små* (Grammofon)
* 2020 *Drømmeskipet* (Grammofon)
* 2019 *Et lite minutt* (Grammofon)
* 2019 *Bru over mørke bølger* (Grammofon)
* 2019 *Kommer det storm* (Grammofon)
* 2019 *Våpendrager* (Grammofon)
* 2018 *Finne veien hjem* (Grammofon)
* 2017 *Ei stjerne som deg* (Grammofon)
* 2017 *Skuddsikker* (Grammofon)
* 2016 *Var det snø* (Grammofon)
* 2016 *Nouraddins Vise* (Grammofon)
* 2016 *Det Går Over* (Grammofon)
* 2015 *Er Det Du Som Kommer Hjem* (Koke Plate)
* 2014 *Enden av Tunnelen* (Fashion Moves Music)
* 2013 *Heldig* (Fashion Moves Music)
* 2013 *Martyren* (Fashion Moves Music)
* 2012 *Ravner* (Fashion Moves Music)

## Bibliografi
* *Det går over* (2024, Cappelen Damm)
* *Dikt til navngitte menn* (2022, Cappelen Damm)
* *Hvis jeg var statsminister* (2022, Cappelen Damm)
* *Opprykk* (2021, Cappelen Damm)
* *Hjemmekamp* (2020, Cappelen Damm)
* *Ikke slipp* (2020, Cappelen Damm)
* *Følg med nå* (2019, Cappelen Damm)
* *Den siste* (2017, Koke bok)
* *50 kubikks hjerte* (2015, Fashion moves literature)
* *En glemmebok* (2014, Fashion moves literature)
* *11 millioner bugg* (2013, Fashion move literature)

## Familie
Skaug er bosatt på Ørje og har tre barn. 

## Referanser


## Eksterne lenker
* 
* 
*
Ruth Law Oliver

**Ruth Law Oliver** (født 21. mai 1887 i Lynn i Massachusetts, død 1. desember 1970 i San Francisco) var en amerikansk luftfartspioner på 1910-tallet.

## Biografi
Hun ble født som **Ruth Bancroft Law ** 21. mai 1887 til Sarah Bancroft Breed og Fredrik Henry Law i Lynn i Massachusetts.

Hun fikk flygeropplæring av Harry Atwood og Arch Freeman på Atwood Park i Saugus i Massachusetts, og fikk sitt flysertifikat i november 1912. I 1915 ga hun en i flyoppvisning i Daytona Beach i Florida for et stort publikum. Hun annonserte at hun ville utføre en loop for første gang, men gjorde det to ganger til forskrekkelse for sin mann, Charles Oliver.

I løpet av våren 1916 deltok hun i en høydekonkurranse. To ganger kom hun såvidt etter de mannlige flyvere. Hun ble rasende, var fast bestemt på å sette rekord som ville stå seg mot menn så vel som kvinner.

Etter at USA gikk med i første verdenskrig i april 1917, kjempet hun forgjeves for at kvinner skulle få lov til å fly militære fly. Slått av denne avvisningen, skrev hun en artikkel med tittelen «Let Women Fly!» i bladet *Air Travel,* der hun hevdet at en kvinne er godt egnet i dette feltet.

Etter krigen fortsatte hun å sette rekorder. Etter Raymonde de Laroche fra Frankrike satte en høyderekord på nesten 3 962 m den 7. juni 1919, brøt hun denne den 10. juni, fløy til 4 481 m. Laroche i sin tur, brøt Olivers rekord 12. juni og fløy til en høyde på 4 881 m.

## Familie
Hennes bror var fallskjermhopperen og stuntmannen Rodman Law (1885–1919).

## Galleri

File:Miss Ruth Law on the Daytona Beach, Florida. - NARA - 518854.jpg|Law i Daytona Beach med sitt første fly, en Wright Modell B.
File:Ruth Bancroft Law in 1915.jpg|Ruth Law i 1915: Hennes fly er en firesylindret Pusher, men har Brødrene Wrights arrangement for kontrollspakene.
File:Ruth Law arriving New York City in 1916.jpg|Ruth Law ankommer New York i 1916.
File:Ruth Law 1917.jpg|Ruth Law på McAlpin Hotel, 1917.


## Referanser


## Litteratur
* Pawlak, Debra Ann: «The Baroness of Flight». ‘’Aviation’’, juli 2008, pp. &#x20;16-17.

## Eksterne lenker
* Kort biografi
* Ruth Law i Daytona Beach 1913-1916
* Hill Air Force Base factsheet
* 
* Smithsonian Magazine, Mars 22 2017
Ole Torjus Hofvind

**Ole Torjus Hofvind** (født 1992) er en norsk artist, musikkprodusent og låtskriver innen elektronisk musikk og hip-hop/pop fra Gvarv.

Han produserte Cezinandos debutalbum *Noen ganger og andre* fra 2017, og vant Spellemannprisen 2017 i klassen årets produsent for albumet. I tillegg vant Cezinando klassene for urban og årets album under samme utdeling.  Hofvind og Cezinando ble også nominert til Edvard-prisen i klassen popmusikk for albumet. Han fikk Musikkforleggerprisen 2020 i klassen årets verk, populærmusikk sammen med Gabrielle Leithaug og  for Gabrielles låt «Tenker på deg».

Han er også blitt nominert i produsent-klassen under Spellemannprisen 2020, til Musikkforleggerprisen 2021 i klassen årets verk, populærmusikk sammen med øvrige låtskrivere for både Emilie Nicolas's «Oh Love» og Cezinandos «Spøkelser» og til Spellemannprisen 2025 i klassen årets produsent for samarbeidet med Cezinando.

Han er medlem av produsentgruppen Rytmeklubben og fikk sammen med de øvrige medlemmene NOPA-stipendet i 2015.

## Referanser


## Eksterne lenker
*
Charlotte Dos Santos

**Charlotte Maria Isabel Hall Dos Santos** (født 1990 i Oslo) er en norsk soul-/jazz-vokalist og låtskriver. Hun vokste opp i Bærum. Hennes far var født i Brasil, moren i Norge. 

Hennes første utgivelse var EPen *Cleo* som ble gitt ut i juni 2017. Foran Spellemannprisen 2017 ble hun nominert til årets nykommer med Gramo-stipend på 250&nbsp;000 kroner. Hun fikk NOPA-stipendet i 2016. Hun ga ut albumet *Morfo* i 2022, og mottok Spellemannprisen 2022 i klassen RnB/soul for det.

## Diskografi
* *Cleo* (Fresh Selects, 2017)
* *Harvest Time* (Because Music, 2020) – EP
* *Morfo* (Because Music, 2022)

## Referanser


## Eksterne lenker
* 
* 
*
Finn Eriksrud

**Finn Eriksrud** (født 1. februar 1922, død 24. april 2007 i Oslo) var en norsk offiser og høyesterettsadvokat. Han var flyger under andre verdenskrig og ble tildelt St. Olavsmedaljen med ekegren for sin innsats.

## Andre verdenskrig
Eriksrud var fra fra Strømsborg i Fet (fra 1929 Rælingen kommune)..

Under andre verdenskrig var Eriksrud i 1941 i Flyvåpnenes flygerkull nr. 2 i Little Norway i Toronto i Canada.

Som Mosquito-pilot ble Eriksrud registrert med tre nedskutte tyske fly utenfor norskekysten under andre verdenskrig i 1943:
* En Focke-Wulf Fw 58 den 9. juli 1943 på Sunnmørskysten
* En Junkers Ju 88D-1 den 22. november 1943 ved Stavanger
* En Focke-Wulf Fw 58 den 16. desember 1943 ved Bømlo

Eriksrud med navigatør Johanssen og Harald Jensen med navigatør Thorkildsen ble toppscorerne i 333 skvadron med tre bekreftede nedskytninger. Med skadet fly etter den siste nedskytningen utenfor Bømlo den 16. desember 1943, måtte Eriksrud nødlande ved Alsvåg. Han måtte tilbringe resten av krigen i tysk krigsfangenskap.

## Etter krigen
Eriksrud fullførte juridisk embedseksamen i 1949 og ble dommerfullmektig fra 1950-51. Fra 1952 fungerte han som overrettssakfører og ble høyesterettsadvokat i 1964.

Eriksrud var medlem av flyhavarikommisjonen og engasjert i etableringen av flymuseet i Bodø.

## Utmerkelser
For sin krigsinnsats ble Eriksrud dekorert med St. Olavsmedaljen med ekegren og Atlantic Star.

## Bibliografi
* 
* 

## Referanser
Linda Vidala

**Linda Vidala** (født 1989) er en norsk rapper, artist og produsent fra Oslo. Hun ga ut låten «Bængshot» med KingSkurkOne. For låten ble de nominert til årets låt under P3 Gull 2017 og Spellemannprisen 2017. Hun ble i tillegg nominert til årets liveartist under P3 Gull 2017. I februar 2019 ga Vidala ut EP-en "Halvt norsk", og i juli 2019 kom oppfølger EP-en "Halvt thai". Etter en lengre pause har hun siden 2023 gitt ut låtene "GAME", "UTESTEMME (feat. Ida Maria)" og "Julestemning (feat. Pantufa)". 

## Referanser


## Eksterne lenker
*
Xihoudukulturen

**Xihoudukulturen** () er en kultur fra eldre steinalder i det nordlige Kina.

## Beskrivelse
Det første funnstedet, landsbyen Xihoudu () i fylket Ruicheng () i provinsen Shanxi, er navnegivende for kulturen. Xihoudu-funnstedet er et av de mest betydelige skattkammer i den nasjonale kinesiske kulturarven. Den ble oppdaget i 1960 og utgravd i perioden 1961–1962.  Funnene regnes å være 1,8 millioner år gamle. Av dyrefissiler alene var det over 70 arter, og det var store mengder steinartefakter.

## Kulturmille
Funnstedet ble i 1988 oppført på listen over Folkerepublikken Kinas kulturminner (3-182).

## Referanser


## Litteratur
* Kwang-chih Chang: *The Archaeology of Ancient China.* Fourth Edition. Revised and Enlarged. New Haven / London 1986.
* *[[Cihai]]* Shanghai cishu chubanshe, Shanghai 1999, ISBN 7-5326-0839-5.
* Robin Dennell: *The Palaeolithic Settlement of Asia.* Cambridge University Press, Cambridge / New York / Melbourne 2009.
* Jia Lanpo, Wang Jian: *Xihoudu–Shanxi Gengxinshi zaoqi gu wenhua yizhi* [Xihoudu – Fundstätte einer alten Kultur aus dem Frühen Pleistozän in der Provinz Shanxi]. Wenwu chubanshe, Peking 1978. ()
* G. G. Pope, J. E. Cronin: *The Asian Hominidae*. In: *Journal of Human Evolution 13, 1984, s. 377–396*.
* *[[Zhongguo da baike quanshu]]: Kaoguxue*. Zhongguo da baike quanshu chubanshe, Beijing 1986.
KingSkurkOne

**Ottar Adrian Marken Eilertsen** (født 1989) er en norsk rapper, kjent under navnet **KingSkurkOne**, også skrevet **King Skurk One**.

Han har gitt ut EP-ene *5 Cheese* (2015) og *Keeg* (2016) og albumene *Ny Shit & Bonuser* (2019), *Rap, tags & traplægs* (2021) og *Fornøyelser og hånelser* (2025). Sammen med Linda Vidala ga han ut låten «Bængshot» i 2017. For låten ble de nominert til årets låt under både P3 Gull 2017 og Spellemannprisen 2017. Sammen med Siyabång ble han nominert til Edvard-prisen 2022 i klassen tekst for låten «Hasjkrisen». For albumet *Fornøyelser og hånelser* ble han nominert til Spellemannprisen 2025 i klassen elektronika/dance sammen med .

## Diskografi
* *Keeg* (2016) – EP
* *Ny Shit & Bonuser* (2019)
* *Rap, tags & traplægs* (2021, distribuert av Sony Music Entertainment Norway)
* *Fornøyelser og hånelser* (2025, Mutual Intentions AS)
* *En Retrospektiv (lost tracks mixtape)* (2026, 501 G-Records)

## Referanser


## Eksterne lenker
* 
* 
*  Intervju på nettstedet redbull.com (Besøkt 1. mars 2020)
Svalerotslekta

* *[[Vincetoxicum canescens]]*
* *[[Vincetoxicum fuscatum]]*
* svalerot (*V.&nbsp;hirundinaria*)
* *[[Vincetoxicum nigrum]]*
* russesvalerot (*V.&nbsp;rossicum*)
* *[[Vincetoxicum speciosum]]*

**Svalerotslekta** (*Vincetoxicum*) er ei planteslekt i gravmyrtfamilien.

Plantene er flerårige urter med melkesaft, og mange har en kraftig jordstengel. Stengelen er opprett eller klatrende og er lite forgrenet. Bladene er motsatte, helrandede, eggformede til lansettformede med spiss og en kort stilk. Blomstene sitter i klaser i de øvre bladhjørnene. Kronen har fem lange fliker. Den befruktede blomsten utvikler seg til én eller to belgkapsler med mange hårete frø.

Ifølge *The Plant List* er det 71 arter i slekta *Vincetoxicum*. Slekta er utbredt i store deler av Eurasia. De har oppstått i tropisk Asia og seinere vandret nordover til Øst-Asia og vestover til Europa. Tre arter er invasive i Nord-Amerika. I Norge vokste tidligere svalerot (*V. hirundinaria*) vilt, men den er utdødd. En annen art, russesvalerot (*V. rossicum*), finnes naturalisert  mange steder rundt indre deler av Oslofjorden.

Artene i *Vincetoxicum* ble fram til 1990-årene regnet til den nesten kosmopolitiske slekta *[[Cynanchum]]*, men den er nå splittet opp.

## Referanser


## Eksterne lenker
*
Brachystelma

***Brachystelma*** er ei planteslekt i gravmyrtfamilien.

Artene er opprette, flerårige urter. De fleste har en stor, rund knoll, men noen har en samling av oppsvulmede røtter. Bladene er korte og sittende eller med kort bladstilk. Kronen er klokkeformet eller halvkuleformet, og blomsten har en dobbel bikrone. Pollenet er samlet i pollinier og overføres samlet av pollinatoren til neste blomst. Hos mange arter lukter blomsten vondt og lokker til seg fluer, som utfører pollineringen. Frukten er en linjeformet belgkapsel, som sitter parvis.

De fleste *Brachystelma*-artene vokser i Afrika sør for Sahara, men de finnes også i India og videre østover til Sør-Kina, Ny-Guinea og nordlige Australia.

Molekylærgenetiske studier viser at *Brachystelma* tilhører minst fire ulike grener i stamtreet til ei annen slekt, *[[Ceropegia]]*. De kompliserte, fluefangende blomstene til *Ceropegia* er flere ganger blitt erstattet av åpne blomster. *Brachystelma* er altså flere ganger polyfyletisk, noe som ikke er ønsket i moderne systematikk. I framtida vil kanskje *Brachystelma*, *Ceropegia* og mange andre slekter bli slått sammen til ei slekt med navnet *Ceropegia*.

## Litteratur
* 
* 
* 
* 
* 
* 

## Eksterne lenker

*
Lüt

**LÜT** er et norsk punk/rockeband fra Tromsø. LÜT ble startet i 2014 og består i dag av Mads Ystmark (gitar og vokal), Ørjan Myrland (gitar) og Marius James Platt (bass). Stilmessig spiller LÜT en krysning mellom rock og punk, med norske tekster på tromsødialekt. 

I 2017 var LÜT var en av fire finalister til NRKs årets Urørt og det samme året ble de nominert til P3 Gull i klassen årets liveartist. De ga ut debutalbumet *Pandion* i oktober 2017, som ga de en spellemannsnominasjon i klassen årets nykommer.  

I 2020 spilte LÜT på by:larm festivalen i Oslo, og i 2021 kom oppfølgeralbumet *Mersmak*.

## Diskografi

* *2017: Pandion*, album
* *2021: Mersmak, album*
* 2022: Tydeligvis E Æ Like Vanlig Som Alle Ander, singel

## Medlemmer
*Mads Erlend Ystmark: vokal & gitar
* Ørjan Nyborg Myrland: gitar 
* Marius James Platt: bass
* Sveinung Mellem Engvik: trommer

### Tidligere medlemmer

* Hans Marius Mikkelsen: gitar 
* Viljar Ratama Dunderovic: gitar
*Joakim Mangersnes: trommer
*Markus Danielsen Danjord: vokal

## Referanser


## Eksterne lenker
*
Romerinnen

***Romerinnen***, (originaltittel: *La romana*) er et italiensk drama fra 1954 regissert av Luigi Zampa, med Gina Lollobrigida i hovedrollen.

## Handling
Handlingen finner sted i 1935 i Roma under Benito Mussolinis fascist-styre. Den attraktive, men fattige, Adriana finner seg arbeid som modell for en maler. Hun blir også elskerinnen til en sjåfør, og han lover å gifte seg med henne. Men det blir etter hvert avslørt at denne sjåføren allerede er gift med en annen kvinne, og han har ingen planer om å skille seg fra sin kone for å bli sammen med Adriana.

Adriana begynner deretter som prostituert, før hun blir forelsket i Mino. Men han havner snart i fengsel, på grunn av hans anti-fascistiske aktiviteter. Slik fortsetter Adrianas uhell, på leting etter ekte kjærlighet.

## Medvirkende
* Gina Lollobrigida - Adriana
* Daniel Gélin - Mino
* Franco Fabrizi - Gino
* Raymond Pellegrin - Astarita
* Pina Piovani - Madre di Adriana
* Xenia Valderi - Gisella
* Renato Tontini - Carlo Sonzogno
* Gino Buzzanca - Riccardo
* Mariano Bottino - Tommaso
* Giuseppe Addobbati - Tullio

## Referanser


## Eksterne lenker
*
Daytona Beach

**Daytona Beach** er en by i Volusia County i Florida i USA. I 2004 ble innbyggertallet oppgitt til 64&nbsp;422 personer.

Daytona er mest kjent som ferieby, og dessuten blant motorsportsentusiaster kjent for Daytona International Speedway hvor det årlige Daytona 500-løpet finner sted. Det har blitt kjørt siden 1959. Den første NASCAR-konkurranse fant sted den 15. februar 1948 på stranden.

## Referanser


## Eksterne lenker
*
Daytona International Speedway

**Daytona International Speedway** er en racerbane i Daytona Beach, Florida, USA. Den har en ovalformet bane som er om lag 4 km lang, og rommer 168&nbsp;000 tilskuere.

## Konkurranser
Daytona har en rekke klassiske konkurranser, fremforallt i NASCAR-serier, men også et berømt 24-timersløp for sportsbiler og et 200 milesløp for motorsykler (AMA Superbike).

## Liste over konkurranser

### NASCAR
* Daytona 500
* Coke Zero 400
* Camping World 300

### Øvrige serier
* Daytona 24-timers
* Daytona 200

## Eksterne lenker
* Tidlig motorsport på DaytonaBeachhttp://thethunderchild.com/YouFlyGirl/Articles/DaytonaBeachAviation.html
http://thethunderchild.com/YouFlyGirl/Articles/DaytonaBeachAviation.html
Statens havarikommisjon for Forsvaret

**Statens havarikommisjon for Forsvaret** (**SHF**) var en havarikommisjon i det norske Forsvarsdepartementet med ansvar for å undersøke ulykker og alvorlige hendelser i Forsvaret.

Formålet med undersøkelsene var å utrede forhold som kan ha betydning for forebyggelsen av ulykker ved militær aktivitet. SHF tok ikke stilling til sivilrettslig eller strafferettslig skyld og ansvar.

SHF ble etablert i 2017 ved ikrafttredelsen av forsvarsundersøkelsesloven. Kommisjonen var administrativt lagt under departementsråden i Forsvarsdepartementet. Lederen for SHF var sivil embedsmann, mens øvrige ansatte kunne være sivile eller militære.

Den første ulykken kommisjonen fikk ansvar for å undersøke, var en hendelse der et AW101-helikopter fra NAWSARH-prosjektet veltet på bakken under testing. Kommisjonen undersøkte også skipskollisjonen ved Stureterminalen 2018, i ettertid kjent som «Helge Ingstad»-ulykken.

Den 1. juli 2020 ble SHF lagt ned og oppgavene overført til Statens havarikommisjon.

## Se også
* Forsvarets materielltilsyn

## Referanser


## Eksterne lenker
* Nettside
École du Louvre

**École du Louvre** er en utdanningsinstitusjon stiftet i 1882 som en avdeling under det franske departementet for kultur og kommunikasjon ved universitetet for kunst, historie, arkeologi, epigrafi og museologi i Paris. Det ligger i Louvre, i fløyen «Aile de Flore», og er et høyere utdanningssenter innen kultur.

École du Louvre og Institutt for europeisk kunsthistorie ved Universitetet i Heidelberg tilbyr felles mastergrad gjennom kurset «Internasjonal master i kunsthistorie og museologi» (PROSESS). Dette programmet ble etablert i vintersemesteret 2006/07 og henvender seg til internasjonale studenter. 

## Referanser


## Eksterne lenker
* 
* ''Sueddeutsche.de:'' Videreutdannelse: Å lære fra Louvre
Robert Wilson (scenekunstner)

**Robert Wilson** (1941–2025) var en amerikansk teater- og operaregissør, dramatiker og scenograf. 

Wilson studerte arkitektur ved Pratt Institute i New York. I 1976 samarbeidet han med komponisten Philip Glass om operaen *Einstein on the Beach*, som ble Wilsons store gjennombrudd som regissør. I 1992 grunnla han studiesenteret The Watermill Center på Long Island i New York. Han arbeidet med en rekke oppsetninger basert på Faust-myten. Sammen med Tom Waits og William S. Burroughs skrev han stykket *The Black Rider*, som har vært satt opp på Det Norske Teatret og på Rogaland Teater. Han gjestet flere ganger Norge som regissør for store oppsetninger på Det Norske Teatret og Den Nationale Scene, og ble av norske aviser omtalt som «verdens fremste teaterregissør». 
 
## Priser og hedersbevisninger
* 2017 Heddaprisen for beste scenografi for scenografi til *Edda* med tekster av Jon Fosse etter Den eldre Edda på Det Norske Teatret
* 2005 Heddaprisen for årets forestilling for sin regi av *[[Peer Gynt]]* på Det Norske Teatret og Den Nationale Scene

## Referanser


## Eksterne lenker
* 
*
De møttes i Moskva

***De møttes i Moskva*** (russisk: *Свинарка и пастух*, *Svinarka i pastukh*) er en sovjetisk romantisk musikal-komedie fra 1941 regissert av Ivan Pyrjev.

## Handling
Svinerøkterinnen Glasja og hesteoppdretteren Kuzma møtes på landbruksmessa i Moskva hvor de får opplæring i moderne dyredrift. De to kommer fra hver sin kant av det enorme Sovjet-riket, Glasja fra nord og Kuzma fra sør. Etter et kort møte blir de forelsket og før de reiser hjem blir de enige om å en gang møtes igjen, men avstand og språkforvikling legger hindringer i veien for de unge elskende.

## Om filmen
På grunn av de-staliniseringen etter Josef Stalins død ble filmen klippet ned for å fjerne scener som viste uttrykk for personkult-dyrkingen av ham.

## Referanser


## Eksterne lenker
*
Autotypi

**Autotypi** er en mekanisk metode for halvtonegjengivelser av bilder i publikasjoner. Ved hjelp av raster kan en mangfoldiggjøre og skape direktegjengivelser av originalforlegget.

Autotypien kom til anvendelse sist på 1800-tallet, og hadde allerede i løpet av 1890-årene fullstendig utkonkurrert xylografi og litografi i reproduksjon av fotografier i bøker, ukeblader, aviser og reklametrykk.

Teknikken går ut på å oversette bilder, enten til metallpartikler for svart-hvittbilder eller ved hjelp av en karbonprosess med pigmentert gelatin til fargebilder.

Autotypiet regnes også som en langt mer bestandig gjengivelse av motiver, enn å oppbevare dem i sin originale fotografiske gjengivelse. Ulempen er at bildene blir brutt opp i punktgrafikk. Selv i de mest finmaskede rastergjengivelsene er prikkene godt synlig ved bruk av forstørrelsesglass.

Dagens digitalfotografering og skanning med oppløsning i piksler er i grunnen en videreføring av samme måten å avlese, oversette og gjengi virkeligheten til et billedmedium.
Liste over Basjkortostans overhoder

Under følger en liste over Basjkortostans overhoder. Navnene er transkribert fra russisk.

**Den basjkirske autonome sosialistiske sovjetrepublikk 1919–1990** / **Den basjkirske sosialistiske sovjetrepublikk 1990–1992** / **Republikken Basjkortostan 1992–**

## Kilder
*
*
* 
*
Mystery of Love

«**Mystery of Love**» er en låt skrevet og fremført av den amerikanske musikeren Sufjan Stevens. Sangen ble produsert av Thomas Bartlett og utgitt digitalt 1. desember 2017. Det er en akustisk låt som ble komponert for dramafilmen *[[Call Me by Your Name]]* (2017). Filmens regissør Luca Guadagnino spurte Stevens om å være forteller i filmen, men han takket nei og foreslo å skrive en låt i stedet. Stevens fikk full kontroll over eget arbeid og lot seg inspirere av filmens manus, samt André Acimans roman *Call Me by Your Name*. Sangteksten handler om romantikk og alluderer til forholdet mellom Elio (Timothée Chalamet) og Oliver (Armie Hammer).

Musikkvideoen til låten ble utgitt på YouTube 4. januar 2018. Den inneholder klipp fra filmen og nytt materiale spilt inn på Napoli arkeologiske museum. Låten ble brukt i filmens trailer og i scenen hvor Elio og Oliver går på tur i Bergamo. Sangen ble senere utgitt på musikkalbumet *Call Me by Your Name: Original Motion Picture Soundtrack* sammen med to andre låter som Stevens skrev for filmen («Futile Devices» og «Visions of Gideon»). Låten fikk god kritikk og ble nominert til Oscar for beste sang.

## Referanser




## Eksterne lenker
* 
*
Hávgajohka (Finland)

**Hávgajohka** (nordsamisk, enaresamisk: *Puškojuuhâ*, skoltesamisk: *Nu'ǩǩešjokk*) er ei elv i Utsjok og Enare kommune i Lappland i Finland. Den er ei sideelv til Silisjoki og er 21,7 kilometer lang. Elva har sine øverste kilder på nordøstsida av fjellet Stuorra-Dievjá i Utsjok og renner først mot nord, før den snur mot sørøst, senere øst. Den løper sammen med Silisjoki i Puškoluobâl, rundt 11 kilometer nordvest for Silisjokis munning i innsjøen Opukasjärvi. 

Hele nedbørfeltet ligger innenfor Kaldoaivi ødemarksområde.

## Referanser
Rebell i lenker

***Rebell i lenker*** (originaltittel ***Cool Hand Luke***) er en amerikansk dramafilm fra , regissert av Stuart Rosenberg. Paul Newman spiller hovedrollen som Luke, en einstøing i Florida som nekter å tilpasse seg fengselets tyranniske regler. George Kennedy og Jo Van Fleet har andre roller.

Filmen er basert på Donn Pearces roman *Cool Hand Luke* fra 1965. Pearce solgte filmrettighetene til Warner Bros., som tilbød ham muligheten til å skrive manuset. Han hadde imidlertid lite erfaring med film, og filmselskapet ba Frank Pierson om å bearbeide utkastet. Biograf Marie Edelman Borden har sagt at manuset var inspirert av andre filmer, blant annet *[[Hombre]]* (1967). Analytikere har sagt at innflytelsen Luke har på de andre innsatte og den torturen han opplever minner om fortellingen om Jesus, og kristent symbolbruk er flittig brukt i filmen. Innspillingen foregikk ved San Joaquin River Delta, og filmsettet ble bygd i Stockton i California.

*Rebell i lenker* fikk god kritikk og ble en kinosuksess. Kennedy vant Oscar for beste mannlige birolle for sin rolleskildring. Filmen ble også nominert til Oscar-priser for beste mannlige hovedrolle (Newman), beste filmatisering (Pearce og Pierson) og beste originalmisikk (Lalo Schifrin). Filmen ble innlemmet i National Film Registry i 2005, et utvalg av filmer til bevaring i det amerikanske nasjonalbiblioteket Library of Congress. Replikken «What we've got here is failure to communicate» («Her har vi et tilfelle av dårlig kommunikasjon.») ble i 2005 kåret til en av de tjue beste replikkene i amerikansk filmhistorie, i kåringen AFI's 100 Years…100 Movie Quotes. Rollefiguren Luke ble også kåret til filmhistoriens 30. beste helteskikkelse.

## Handling
Einstøingen Luke (Paul Newman) er trist en kveld og begynner å ødelegge parkeringsautomater. Som straff blir han sendt til en fengselsleir i Floridas fuktige hete. Men Luke nekter å tilpasse seg fengselets tyranniske regler. Det gir grobunn til en rekke konflikter.

## Medvirkende
*Paul Newman som Lucas «Luke» Jackson
*George Kennedy som Dragline
*Strother Martin som kapteinen
*Jo Van Fleet som Arletta
*Joy Harmon som «The Girl» (Lucille)
*Morgan Woodward som Boss Godfrey
*Luke Askew som Boss Paul
*Robert Donner som Boss Shorty
*Clifton James som Carr
*John McLiam som Boss Keen
*Andre Trottier som Boss Popler
*Charles Tyner som Boss Higgins
*J.D. Cannon som Society Red
*Lou Antonio som Koko
*Robert Drivas som Loudmouth Steve
*Marc Cavell som Rabbitt
*Richard Davalos som Blind Dick
*Warren Finnerty som Tattoo
*Dennis Hopper som Babalugats
*Wayne Rogers som Gambler
*Harry Dean Stanton som Tramp
*Ralph Waite som Alibi
*Anthony Zerbe som Dog Boy
*Buck Kartalian som Dynamite
*Joe Don Baker som Fixer

## Referanser


## Litteratur
* 
* 

## Eksterne lenker
*
Liste over formennene for Republikken Basjkortostans statsforsamling

**Formannen for Republikken Basjkortostans statsforsamling** er leder for parlamentet. Dens forløpere var Sovjetkongressen etterfulgt av Det øverste sovjet (1938–1995). Navnene er transkribert fra russisk.

## Kilder
*
Anna Dworak

**Anna Dworak** (født 1971) er en norsk skuespiller. Hun har sin utdannelse fra Nordisk Teaterskole i Danmark, og har arbeidet mange år bl.a. i Tyskland og Østerrike. I 1999 startet hun det norske teaterkompaniet Krement X sammen med Morten Traavik, som de drev frem til 2004.

Hun har medvirket i en rekke norske TV-serier og filmer som filmene *[[Mot Moskva]]* (2003) og *[[Verdens verste menneske]]* (2021) og TV-seriene *[[Kampen for tilværelsen (norsk TV-serie)|Kampen for tilværelsen]]* (2015) *[[Exit (TV-serie)|Exit]]* (2019).

Anna Dworak er gift med regissør og koreograf Jo Strømgren.

## Referanser


## Eksterne lenker
*
Rodman Law

**Frederick Rodman Law** (født 21. januar 1885, død 14. oktober 1919) var fallskjermhopper, bygningsklatrer og senere stuntmann og skuespiller i stumfilmer

## Biografi
Han var eldre bror av den banebrytende luftfartspioneren Ruth Law Oliver. Law var gift med Florence Kimball og var far til tre barn. Familien bodde i Brooklyn. Law bodde også i Chicago og Texas.

Den 2. februar 1912 hoppet Law med fallskjerm ut av toppen av fakkelen på Frihetsgudinnen. Law spilte i eller deltok i flere stumfilmer, inkludert en film i 1914 bygget rundt hans arbeid, *[[Daredevil Rodman Law]]*. Hans kvinnelige medspiller i hans filmer var Claire Whitney, Jean Acker, Ethel Wright, Rosanna Forbes, Beryl Bouton og Constance Bennett, som ikke er relatert til 1930-tallets filmskuespiller med samme navn.

Law ble alvorlig skadet mens han utførte et stunt i 1914. I 1917 viste skaden seg problematisk nok til at han ble innlagt i Kings Hospital i Brooklyn for behandling. I løpet av det lange sykehusoppholdet gikk pengene Law hadde tjent gjennom sitt arbeid i filmer med til å betale sykehusets regninger og til å forsørge familien. Law hadde nesten gitt opp stuntarbeid, men da USA gikk inn i første verdenskrig, vervet Law seg til United States Army Air Corps. Han ble plassert ved Kelly Field i Texas for å undervise fallskjermhoppere.

Law fikk tuberkulose mens han var på Kelly Field. Han døde av sykdommen i Camp Sevier i Greenville, Sør-Carolina 14. oktober 1919, etter å ha blitt innlagt på sykehuset der i et par måneder. Law ble antatt å ha blitt bedre, og før han døde planla han å utføre et nytt fallskjermstunt.

## Filmer
**A Leap for Love* (1912)
**The Secret Service Man* (1912)
**At the Risk of His Life* (1912)
* *Saved by Airship* (1913)
* *Death's Short Cut* (1913) 
**His Priceless Treasure* (1913) 
**The Daredevil Mountaineer* (1913) 
**Fighting Death* (1914) 

## Referanser


## Eksterne lenker
* 
* Law og en venninne
Lukket nattverdsbord

**Lukket nattverdsbord** eller **lukket kommunion** innebærer at bare de som er medlemmer i et visst kristent trossamfunn får ta imot nattverden. Medlemmer i andre kirker får kun ta imot nattverden i en viss kirke derom de begge kirkene står i kirkelig fellesskap med hverandre. 

## Beskrivelse
Vanligvis kreves en viss forberedelse innen man får ta imot nattverden. Det er altså ikke fritt frem for hvem som helst å ta imot nattverden. Men denne undervisning før barn/ungdoms førstegang utgjør ikke det som menes med lukket nattverdsbord. Det er den kirkelige tilhørighet, og er ekklesiologisk og/eller nattverdteologisk begrunnet. 

Kirker som tillemper lukket nattveardsbord er for eksempel den katolske kirke, de ortodokse kirker, og noen lutherske kyrker som Wisconsinsynoden og Missourisynoden. 

Motsetningen til lukket nattverdsbord er åpent nattverdsbord (åpen kommunion), som etterhvert er blitt tillempet i de fleste lutherske og forsåvidt de fleste kristne kirker utenfor den katolske kirke og de ortodokse kirker. 

## Referanser


## Eksterne lenker
### Luthersk perspektiv
*A closer look at close communion - Confessional Lutheran perspective
*''Close Communion: Its Basis and Practice'', a Confessional Lutheran view, by Wisconsin Lutheran Seminary Library
*What about Fellowship Official Lutheran Church - Missouri Synod statement regarding closed/close communion
**The Biblical Practice of Closed Communion (PDF) - a Lutheran church-Missouri Synod view

### Ortodoks perspektiv
*Ecclesiology and Communion

### Baptistisk perspektiv
*The Case for Closed Communion 
**Covenant Communion - a variation of the Closed Communion emphasis

### Anabaptistisk perspektiv
*The Lord's Supper

### Reformert perspektiv
*Close Communion - American Presbyterian view
*Terms of Communion - Reformed Presbyterian / Associate Presbyterian / United Presbyterian views

### Katolsk perspektiv
* Why does the Catholic Church have a closed Communion? and Who can receive Communion?
*Relative part of the Roman Catholic Directory for the Application of Principles and Norms on Ecumenism
Domaine des Crets

**Domaine des Crêts** er en fransk vinprodusent etablert i 2014 i et samarbeid mellom Francois Lequin, en etablert vinprodusent fra familien bak Domaine Rene Lequin-Colin i Santenay, og Matthieu Ponson. Produsenten holder til i Ozenay, vest av Tournus, i øvre del av Mâconnais på grensen til Côte Chalonnaise. Produserer skjer etter økologiske prinsipper.

Vingården er tidligere kjent som Domaine Pascal & Sylvie Pauget. Etter oppkjøpet i 2013 ble navnet endret til Domaine des Crêts som leverte sin første årgang i 2014.

Alle viner fra Domaine des Crêts er laget 100 % av vindruen chardonnay.

## Vinene blir produsert under følgende appellasjoner
### AOC Mâcon-Chardonnay
AOC Regional appellasjon som viser til landsbynavnet *Chardonnay*, ikke vindruen med samme navn . 
* Climat «L’Échenault de Serre»
* Climat «En bout»
### AOC Mâcon-Villages
Fra sørvendt mark med jordsmonnet leire og sandstein. Handplukket i 30&nbsp;kg kasser og lagret 11 måneder på eikefat, der 10 % er nye.

Vinene er ansett som et godt og rimelig alternativ til de høyt prisede burgundviner fra Côte-d'Or, da spesielt Côte de Beaune.

## Referanser
Ólafur Björn Ólafsson

**Ólafur Björn Ólafsson** (født 1978) er en islandsk trommeslager og keyboardist, også kjent som **Óbó**. 

Han har bidratt på en rekke innspillinger med andre artister, blant andre Jónsi og Jóhann Jóhannsson. Under navnet Óbó ga han ut albumet *Innhverfi* i 2014. Sammen med den norske bassisten Jo Berger Myhre ga han ut albumet *The Third Script* i 2017. For albumet ble de nominert til Spellemannprisen 2017 i åpen klasse.

## Referanser


## Eksterne lenker
* 
*
Peppe Femling

**Hans Wilhelm ''Peppe'' Femling** (født 24. mars 1992 i Gävle) er en svensk tidligere skiskytter som deltok for Sverige under Vinter-OL 2018 og ble olympisk mester med  stafettlaget på 4 x 7,5 km.

## Referanser


## Eksterne lenker
* 
*
Hyrdebrev

**Hyrdebrev** er, ifølge Det Norske Akademis ordbok, «innenfor kirkevesen, særlig i Den katolske kirke, rundskriv fra en biskop til prestene (eller de troende) i hans stift». Hyrdebrev blir gjerne utsendt til visse tider (f.eks. fastetiden), men kan også gjelde saker som kjennes viktige for kirken, og er gjerne utformet for opplesning fra prekestolen.

Begrepet brukes etterhvert også i andre sammenhenger.

## Referanser


## Eksterne lenker
Jesper Nelin

**Jesper Nelin** (født 1992) er en svensk skiskytter.

Han som deltok for Sverige under Vinter-OL 2018 og ble olympisk mester med det svenske stafettlaget på 4 x 7,5 km. Han vant gull på Sprint 10 km i løpet av Svensk mesterskap i skiskyting 2021. Nelin ble verdensmester da han deltok på Sveriges lag som vant stafett i VM i skiskyting 2024 i Nové Město na Moravě i Tsjekkia.

## Referanser


## Eksterne lenker
* 
*
Liste over formennene for Republikken Tsjuvasjias statsråd

**Formannen for Republikken Tsjuvasjias statsråd** er leder for parlamentet. Dets forløpere var Sovjetkongressen etterfulgt av Det øverste sovjet (1938–1994). Navnene er transkribert fra russisk.

## Kilder
*
*
*
*
Large Electron–Positron Collider

**Large Electron–Positron Collider** (LEP) ved CERN i Genève var en av de største partikkelakseleratorene som er blitt laget, og en av de kraftigste leptonakseleratorene. LEP var en sirkulær akselerator med en sirkumferens på 27 kilometer, bygd i en tunnel på grensen mellom Sveits og Frankrike. Den var i bruk fra 1989 til 2000, og ble erstattet av Large Hadron Collider, som ble bygd i samme tunnel.

Det ble utført fire store eksperimenter med LEP: *Aleph*, *Delphi*, *L3* og *OPAL*. 

## ALEPH
Under ALEPH (Apparatus for LEP PHysics) ble LEP brukt til å finne den eksakte massen til W- og Z-boson og testet standardmodellen for partikkelfysikk som sa at det fantes tre typer lette nøytrinoer.

## Kilder
*
Steppevipe

**Steppevipe** (*Vanellus gregarius*) er en monotypisk kritisk truet art i vipeslekten. Hekker primært i Kasakhstan og såvidt i det sør-sentrale Russland, overvintrer i Afrika, Midtøsten og Sør-Asia (Pakistan og Nordvest-India)

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen *et al.* (2008, 2017).

* Charadriiformes, vade-, måse- og alkefugler
** Charadrii, lofugler
*** Charadriidae, lofamilienr
**** *[[Vipeslekten|Vanellus]]*, vipeslekten
***** *[[vipe|V. vanellus]]*, vipe
***** *[[langtåvipe|V. crassirostris]]*, langtåvipe
***** *[[smedvipe|V. armatus]]*, smedvipe
***** *[[sporevipe|V. spinosus]]*, sporevipe
***** *[[elvevipe|V. duvaucelii]]*, elvevipe
***** *[[svarttoppvipe|V. tectus]]*, svarttoppvipe
***** *[[hinduvipe|V. malarbaricus]]*, hinduvipe
***** *[[hvitkronevipe|V. albiceps]]*, hvitkronevipe
***** *[[sørgevipe|V. lugubris]]*, sørgevipe
***** *[[fjellsørgevipe|V. melanopterus]]*, fjellsørgevipe
***** *[[kronvipe|V. coronatus]]*, kronvipe
***** *[[stripehodevipe|V. senegallus]]*, stripehodevipe
***** *[[flekkvipe|V. melanocephalus]]*, flekkvipe
***** *[[brunbrystvipe|V. superciliosus]]*, brunbrystvipe
***** *[[gråhodevipe|V. cinereus]]*, gråhodevipe
***** *[[brillevipe|V. indicus]]*, brillevipe
***** *[[javavipe|V. macropterus]]*, javavipe
***** *[[beltevipe|V. tricolor]]*, beltevipe
***** *[[maskevipe|V. miles]]*, maskevipe
***** *[[steppevipe|V. gregarius]]*, steppevipe (monotypisk)
***** *[[sumpvipe|V. leucurus]]*, sumpvipe
***** *[[lovipe|V. cayanus]]*, lovipe
***** *[[bronsevipe|V. chilensis]]*, bronsevipe
***** *[[andesvipe|V. resplendens]]*, andesvipe

## Referanser




## Eksterne lenker
*
Den store søvnen (film)

***Den store søvnen*** (originaltittel ***The Big Sleep***) er en amerikansk film noir fra , regissert av Howard Hawks. Det er den første filmversjonen av Raymond Chandlers roman *[[Den lange søvnen]]* fra 1939. Humphrey Bogart spiller hovedrollen som privatdetektiven Philip Marlowe, mens Lauren Bacall spiller oppdragsgiverens datter Vivian Rutledge. William Faulkner, Leigh Brackett og Jules Furthman skrev manuset.

Deler av filmen ble spilt inn på nytt for å forsterke kjemien mellom Bogart og Bacall, som hadde blitt et populært filmpar etter krigsfilmen *[[Å ha og ikke ha]]* (1944). Dette førte til at noen scener ble klippet vekk, og nye scener ble lagt til. Den opprinnelige versjonen ble imidlertid utgitt i 1997.

*Den store søvnen* ble innlemmet i National Film Registry i 1997, et utvalg av filmer til bevaring i det amerikanske nasjonalbiblioteket Library of Congress. Det amerikanske filminstituttet kåret rollefiguren Philip Marlowe til filmhistoriens 32. beste helteskikkelse. En nyinnspilling med Robert Mitchum i hovedrollen ble utgitt i 1978.

## Handling
Den beintøffe og munnrappe privatdetektiven Philip Marlowe (Humphrey Bogart) hyres av den styrtrike general Sternwood (Charles Waldron) til å løse en sak om gamblinggjeld. Det viser seg raskt at konflikten egentlig gjelder hans utsvevende døtre. Den ene datteren, vampen Carmen (Martha Vickers), er ikke blant de skarpeste, mens hennes søster Vivian (Lauren Bacall) er både mystisk og langbent.

De to søstrene havner stadig i fanget på Marlowe mens han forsøker å gjøre jobben sin, og det viser seg etter hvert at de har betydning for oppklaringen i saken. Marlowe innser at han har rotet seg bort i en familie hvor korrupsjon, mord og dobbeltmoral er en del av hverdagen.

## Medvirkende
* Humphrey Bogart som Philip Marlowe
* Lauren Bacall som Vivian Sternwood Rutledge
* John Ridgely som Eddie Mars
* Martha Vickers som Carmen Sternwood
* Dorothy Malone som bokhandeleier
* Pat Clark som Mona Mars (opprinnelig versjon)
* Peggy Knudsen som Mona Mars (utgitt versjon)
* Regis Toomey som Bernie Ohls
* Charles Waldron som general Sternwood
* Charles D. Brown som Norris
* Bob Steele som Lash Canino
* Elisha Cook jr. som Harry Jones
* Louis Jean Heydt som Joe Brody
* Sonia Darrin som Agnes Lowzier

## Referanser


## Eksterne lenker
*